Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 217/1998. (XII. 30.) Korm. rendeletet (a továbbiakban:
Paragraph Index: 2139

13. § Az Ámr. 18. §-ának (1) és (4) bekezdései helyébe a következõ rendelkezések lépnek: „(1) A 12. § (1) bekezdésének b) pontjában megjelölt költségvetési szervek kivételével a költségvetési szervnél — ha az nem felügyeleti szerv — a 17. § (1) bekezdésében meghatározott feladatokat végzõ saját gazdasági szervezet vezetõjét (gazdasági vezetõt) — besorolásától függetlenül — határozatlan idõre — ha törvény másként nem rendelkezik — a felügyeleti szerv vezetõje a költségvetési szerv vezetõjének javaslatára bízza meg és menti fel, illetve vonja vissza megbízását. A további munkáltatói jogokat a költségvetési szerv vezetõje gyakorolja.” „(4) Az önállóan gazdálkodó költségvetési szerv gazdasági vezetõjének szakirányú felsõfokú iskolai végzettséggel, vagy felsõfokú iskolai végzettséggel és emellett legalább mérlegképes könyvelõi képesítéssel vagy ezzel egyenértékû képesítéssel kell rendelkeznie. Ez utóbbiaknak szerepelniük kell a számvitelrõl szóló 2000. évi C. törvény 151. § (3)—(5) bekezdése szerinti nyilvántartás valamelyikében, és rendelkezniük kell ennek megfelelõen a tevékenység ellátására jogosító engedéllyel (igazolvánnyal).” 2002/164. szám

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes